 Maanta waxa noo yeedhay Golaha Guurtida oo aad u badnaa, waxaan filayaa in ay gaadhayeen illaa 16 Xubnood, waxa joogay shirguddoonkii oo isku dhan iyo odeyaashii waaweynaa ee golaha guurtida, nimankaasi way na dhegeysten, waxaanu sheeganay in aanu ka xunahay in la arko xisbigii kulmiye oo is haysta oo guurtida iyo shicibka u soo gurmadeen, golaha guurtida waxaanu u sheegnay in dhibta koowad ka kacday shirweynihii Xisbiga wixii uu goaamo gaadhay oo laggu daray, goaamo aan jirin, iyo Markii aan anigu idhi musharaxbaan ahay oo madaxweynuhu igu qaaday dagaal cir iyo dhul ah, iyaduna meesha may qabaneyn, labadaasi markii ay dhaceen dhibaatooyin baa ka dhashay, dadbaa la xidh-xidhay dhiigbaa daatay, khilaaf xoogle ayaa yimid, dadka dhibaatada loogeystay ee la xidh-xidhay waxaanu leenahay waa khalad, waa in gefkaasi la saxaa oo xoriyadoodii loo soo celiyaa, Aniga oo ah Guddoomiye ah iyo xubnaha illa socda waxaanu ka taaganahay in wixii jirra lagu dhammeeyo is afgarad iyo wadda hadal, anagu ficiltan ma sidno, anagu waxaanu sidnaa sidii xal loo helli lahaa, Saaxiibadeyda aanu wadda shaqeyno ee inta baddan aanu soo wadda halgameynay ee madaxweynaha Axmed Siilaanyo ugu horeyo, nooma muuqato intii aanu is khilaafnay balse waxa noo muuqata intii aanu guul wadda gaadhnay,Ayuu yidhi muuse Biixi. 